Датум:7.5.2020 година

Час по македонски јазик

**Наставна единица:Опишување:„ Огледало на детсвото “ од П.Домазетовски**

**и „ Елка “ од М.Воронкова**

Драги ученици,оваа наставна единица се наоѓа во учебникот на страница 135 и 136.Но,за да ви биде појасно,ќе ви објаснам што е опишување.

Описот е еден од најбитните елементи на литературната творба.Тој се нарекува и

„слики со зборови“ и всушност тоа е визуелната претстава на она што ние го читаме.Со други зборови,ние кога читаме една литературна творба во нашата свест се создаваат слики за она што сме го прочитале,а тие слики потекнуваат од описите(опишувањата ) во литературните творби.Во литературните творби имаме описи на :ликови,описи на места,опис на предмети,описи на природни појави,

описи на природата(пејзажи), описи на внатрешните карактеристики на ликовите и на надворешните карактеристики на ликовите( физички опис на ликот) кои ги согледуваме од зборовите на авторот и од постапките на ликовите.

Во опишувањето на лик и личност има разлика,а тоа е: Опишувањето на лик се наоѓа во литературните дела,тоа се оние ваши омилени јунаци од литературните дела.Додека опишувањето на личност се работи за личност од вашиот живот,а тоа се вашите најблиски од фамилијата,вашите другарчиња,вашите соседи и сите оние ЛИЧНОСТИ кои се наоѓаат во вашето опкружување во реалноста.

Вие прочитајте ги овие текстови од учебникот,а јас ви ќе пратам и една презентација од едукативната платформа ЕДУИНО за опишување на лик и личност.

Еве ви презентација за опишуавње и разлика меѓу лик и личност:

<https://www.youtube.com/watch?v=d-tt83JMdhU&feature=youtu.be>

-Домашна задача: Напишете состав на тема: „ Опис на мојот омилен предмет“.

Во составите треба да имате:

-Содржината на составите да има увод,главен дел и заклучок;

-Во составот да имате ОПИС на ваш омилен ПРЕДМЕТ,а тоа може да биде:телефон,книга,облека и друго,она што вам ви е омилено!

-Во составите да употребувате убави стилски реченици;

-Да внимавате на правилната употреба на интерпункциските знаци.

Составите треба да ми ги препратете на **11.5.2020** година во приватна порака на мојот фб-профил или на мојата меил адреса: lidijakaratulkova@hotmail.com.